पाएं अपने शहर की ताज़ा ख़बरें और फ्री ई-पेपरडाउनलोड करें
केंद्रीय माध्यमिक शिक्षा बोर्ड सीबीएसई ने दसवीं के विद्यार्थियों को प्रमोट करने का फार्मूला जारी कर दिया है। इसके तहत विद्यार्थियों को स्कूल स्तर पर हुई तीन परीक्षाओं के मूल्यांकन के आधार पर 11वीं में प्रमोट किया जाएगा। सीबीएसई स्तर पर परिणाम 20 जून को जारी किया जाएगा। विषयवार मूल्यांकन सौ अंकों से होगा। किसी विद्यार्थी के संतुष्ट नहीं होने पर उसे स्थिति सामान्य होने पर परीक्षा देने का अवसर दिया जाएगा।
सीबीएसई के सिटी कोऑर्डिनेटर डॉ. रवि शंकर शर्मा ने बताया कि बोर्ड के मौजूदा प्रावधान अनुसार विषयवार मूल्यांकन 100 नंबर का होगा। इसमें आंतरिक मूल्यांकन 20 अंक का होंगा। 80 अंक में 10 अंक यूनिट व पीरियोडिक टेस्ट के होंगे। 30 अंक अर्द्धवार्षिक व त्रैमासिक परीक्षा तथा 40 अंक प्री-बोर्ड परीक्षा के होंगे। यूनिट/अर्द्धवार्षिक/प्री बोर्ड अर्थात पांच परीक्षाएं लेने पर विद्यार्थियों को तीन श्रेष्ठ परीक्षा के अंक लेकर रिजल्ट बनाना होगा।
सीबीएसई से संबद्धता के लिए अब 30 जून तक होंगे आवेदन
सीबीएसई ने संबद्धता के लिए स्कूलों के करने की आखिरी तारीख बढ़ा दी है। अब स्कूल 30 जून तक एप्लीकेशन फॉर्म जमा कर सकते हैं। इसके लिए उन्हें कोई लेट फीस भी नहीं देनी होगी। इसके साथ ही बोर्ड ने अपग्रेडेशन और एक्सटेंशन के लिए भी समय-सीमा बढ़ा दी है। देश में बढ़ रहे कोरोना संक्रमण के चलते बोर्ड ने यह फैसला लिया है।
रिजल्ट : सात शिक्षकों की कमेटी तैयारी करेगी रिजल्ट, दो शिक्षक दूसरी स्कूल के होंगे
सिटी कोऑर्डिनेटर डॉ. शर्मा ने बताया कि बोर्ड के मुताबिक सभी स्कूल स्तर पर प्राचार्य की अध्यक्षता में सात शिक्षकों की रिजल्ट कमेटी बनानी होगी। यह कमेटी रिजल्ट तैयार करेगी। इसके तहत पांच शिक्षक उसी संबंधित स्कूल के विज्ञान, गणित, सामाजिक विज्ञान और दो भाषाओं (यथा अंग्रेजी, हिंदी और अन्य) के होंगे। जबकि दो शिक्षक अन्य स्कूल के होंगे। स्कूल परिणाम से जुड़े रिकॉर्ड को विशेष सुरक्षा में रखेगा। कमेटी इस परिणाम की जांच करेगी। ये कमेटी 5 मई तक गठित होंगी और 25 मई तक परिणाम तैयार करेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn